
„Amíg élek én, csak a(z) Arsenal/Diósgyır” – Az angol és magyar futballszurkolói kultúra összehasonlítása Nick Hornby Fociláz címő könyve és antropológiai terepmunka alapján 

A labdarúgás az egyik legfontosabb sportág a világon, és talán több is annál; egy komplex diszkurzív rendszer, mely fontos szerepet játszik a szurkolók mindennapjaiban. A futballcsapatoknak emberek milliói szurkolnak, akiknek identitását sokszor a klubjuk határozza meg. Folyamatosan várják, hogy a pályán láthassák szeretett csapatukat a következő hétvégén, nem számít, milyen jól vagy rosszul teljesít éppen. A fanatikusok szenvednek, mikor csapatuk szenved, unottak amikor a mutatott produkció unalmas, nem csak a mérkőzések alatt, hanem a mindennapi életben is. Mondhatni, a labdarúgás vallás.
Dolgozatomban az Arsenal és a DVTK labdarúgócsapatok szurkolói kulturáját hasonlítom össze. Vannak hasonlóságok a két csapat történelmében, illetve az őket körülvevő városrészek jellemzőiben is. Islington, ahol a Highbury Stadion volt találhato, London egyik legdepriváltabb környéke, miközben Miskolc Magyarország leghátrányosabb helyzetű régiói, városai közé tartozik. Nick Hornby Arsenal-szurkolói életének első huszonnégy évéről számol be, melyek során számos hullámvölgy és csúcspont tarkította a szerző és a csapata életét is, ennek ellenére nem tért ki hitéből soha. Eközben, a legnépszerűbb de egyben legszerencsétlenebb csapat, a DVTK szurkolói számára az élet egyszerre volt boldog és viszontagságokkal teli a dolgozat írásakor. Kvalitatív módszerekkel elemeztem az identifikációs szimbólumokat és tanulmányoztam a helyi szurkolói szubkultúrák összetételét; például empirikus terepmunkával, strukturált és félig strukturált interjúkkal, melyeket a szubkulturális csoport tagjai között végeztem. Továbbá, összehasonlítom a két ország infrastruktúráját, a futballstadionok állapotot, a huliganizmus helyzetét és az azzal kapcsolatos problémákat, illetve a futballszurkolói lét költségeit az 1969 és 1992 közötti Egyesült Királyságban, illetve napjainkban Magyarországon.




